Ble omkamphelt for Brann: – Hva er det som skjer?
I dag ble det klart at Sandefjord har levert en formell protest til Norges fotballforbund, etter at en kontroversiell dommeravgjørelse forhindret tabelljuboen i gå opp til 2-0 på Alfheim i går. – Hvis Sandefjord får medhold, er det mest sannsynlig at kampen må spilles på nytt, forklarer seksjonleder ved juridisk avdeling i Norges fotballforbund (NFF), Espen Auberg. Vi må 15 år tilbake i tid for å finne en Tippeliga-kamp som faktisk måtte spilles på nytt på grunn av dommerfeil . Den gang var det Molde som protesterte - og fikk medhold - etter at kampleder Roy Helge Olsen gjorde en formell feil som ble vurdert til å være avgjørende. Etter litt oppfriskning, minnes daværende Brann-spiller Thorstein Helstad kampen. – Jeg husker at jeg tenkte «Hva er det som skjer?». – Men det ble et bra utfall for vår del, fortsetter han.Det var kveldskamp i Molde 9. juli 2000, og hjemmelaget var tildelt innkast et snaut kvarter før slutt på stillingen 1-0 til Brann. Molde-trener Erik Brakstad bestemte seg samtidig for å sette inn to nye spillere, men kun den ene hadde rukket å komme inn da dommer Olsen beordret Molde til å ta innkastet. På det påfølgende innkastet ble Andreas Lund revet ned i straffefeltet, og kamplederen pekte på straffemerket. Brann-spillerne protesterte og hevdet at det skulle skje et bytte til før spillet ble satt i gang. – Jeg skjønte ingenting da Molde fikk straffe. Vi ventet jo på det andre innbyttet, forklarer Helstad. Etter å ha konferert med linjedommer og fjerdedommer omgjorde Olsen straffeavgjørelsen - til Brann-spillernes store glede. Dermed flokket både spillere, trenere og støtteapparat fra hjemmelaget seg rundt dommerne. Tre dager senere fikk Molde medhold i klagen, og det ble omkamp mot Brann. Den endte imidlertid med ny Brann-seier. Bergenserne vant til slutt 3-1. Saken fortsetter under faksimilenHestad scoret to av målene i 3-1-seieren og ble kampens store helt. 15 år senere har han fått med seg den store snakkisen etter gårsdagens Tippeliga-kamp mellom Tromsø og Sandefjord. – Jeg skjønner at protesten kommer, sier han. – 2-0 hadde vært viktig for Sandefjord. Ingen av de lagene er vel fornøyd med uavgjort. Det virker som at begge ønsker omkamp, og da er det kanskje greit å gi det, men det er det med regler, da. Så lenge dommeren ikke hadde satt i gang spillet igjen, så er det vel muligens ingen formell feil, nærmest spør den tidligere Brann-spilleren. – Hvordan påvirker utenomsportslige situasjoner spillere? – Jeg husker at vi spillerne ikke tenkte så veldig mye på det, egentlig. Vi forholdt oss bare til at vi måtte spille på nytt, mimrer Helstad.
Thorstein Helstad (38) spilte for Brann da de måtte ut i omkamp mot Molde etter en dommerkontrovers i 2000. Han forstår godt at Sandefjord har valgt å protestere.